METODICKÝ LIST – Odkiaľ jedlo pochádza
Cieľ: Tvorba projektu a prezentačné zručnosti, tvorba príbehu podľa osnovy.
Zameranie aktivity: Aktivita sa zameriaval na tvorbu jednoduchého projektu na danú tému (Odkiaľ jedlo pochádza) a v rámci učiva slovenského jazyka na tvorbu príbehu podľa jednoduchej osnovy.  
Vyučovací predmet: Slovenský jazyk a literatúra, 4.ročník, Tvorba príbehu podľa osnovy (téma sa môže ľubovoľne obmieňať).



   Slovenský jazyk a literatúra, 1.ročník, Opakovanie vyvodených písmen a, e, i, o (téma sa môže ľubovoľne obmieňať)
Pomôcky: Veľký papier (plagát), lepidlo, čisté papiere, farebné papiere, farebné ceruzky, nožnice, obrázky z letákov chleba a pečiva.
Príprava: V rámci prípravy štvrtákov bolo potrebné precvičiť si tvorbu príbehu podľa jednoduchej osnovy. Cvičili sme na to rôznych témach. V úvode hodiny sme si vytvorili jednoduchú osnovu na tému „Odkiaľ jedlo pochádza“, rozhovorom sme si zopakovali, ako dlhá je cesta chleba až na náš stôl a až potom sme mohli pristúpiť k samotnému realizovaniu aktivity. U prvákov predchádzala aktivite príprava vo forme opakovania a precvičovania vyvodených písmen a, e, i, o.

Postup / Realizácia: 
V úvode hodiny sme si krátkom rozhovorom zopakovali, čo všetko sa musí urobiť, aby sme mohli jesť čerstvy mäkký chlieb a upriamili sme svoju pozornosť na vďačnosť za tento dar.
Následne sme si spoločne urobili jednoduchú osnovu „cesty chleba“, napísala som ju na tabuľu. 

Potom štvrtáci písali najprv koncept ich príbehov o vzniku chleba, zatiaľ čo s prvákmi sme si zopakovali a precvičili vyvodené písmená, ktoré už poznali, rozprávali sa o tom, aké hlásky počujú v slovách chlieb, pečivo, osivo, pekáreň atď. Keď štvrtáci dopísali svoje koncepty, prváci začali kresliť na čistý papier rôzne druhy chleba a pečiva. Po skontrolovaní napísali štvrtáci čistopis svojho príbehu na farebné papiere. Potom spoločne začali tvoriť projekt. Najskôr napísali nadpis, potom vhodne pripravili papiere s príbehmi a obrázky pečiva na plagát a začali naliepať. Nakoniec sa doplnili kresby od prvákov. Na záver sme si projekt spoločne skontrolovali a ocenili vzájomnú pomoc a spoluprácu a pri jeho tvorbe. 
Zhrnutie: Hodina nás naučila lepšej vzájomnej spolupráci pri tvorbe projektu, uvedomeniu si dôležitosti každej maličkosti pri vzniku chleba a náročnosti jeho prípravy, čo sa spája aj s vďačnosťou za dar chleba. Štvrtáci si precvičovali svoje schopnosti v tvorbe príbehov a rozvíjali svoju čitateľskú gramotnosť a prváci zas upevňovali nadobudnuté vedomosti a upevňovali si známe hlásky.  
